คลังใจป้ำ ใช้ช้อปดีมีคืนแล้ว ใช้สิทธิคนละครึ่งเฟส 4 ต่อได้อีก
คลังแจง ใช้สิทธิมาตรการช้อปดีมีคืนแล้ว ไม่เสียสิทธิคนละครึ่งเฟส 4 ที่จะเริ่มเดือนมี.ค. นี้แน่นอน
2 ม.ค. 2565

นายพรชัย ฐีระเวช ผู้อำนวยการสำนักงานเศรษฐกิจการคลัง (สศค.) ในฐานะโฆษกกระทรวงการคลัง เปิดเผยว่ มาตรการช้อปดีมีคืน 2565 ที่เริ่มต้นตั้งแต่วันนี้ 1 มกราคม 2565 ถึงวันที่ 15 กุมภาพันธ์ 2565 โดยผู้มีหน้าที่เสียภาษีเงินได้บุคคลธรรมดาสามารถนำค่าใช้จ่ายจากการซื้อสินค้าและค่าบริการที่จดทะเบียนภาษีมูลค่าเพิ่ม หนังสือ e-Book และสินค้า OTOP ภายใต้เงื่อนไขที่กำหนดตามจำนวนที่จ่ายจริงแต่ไม่เกิน 30,000 บาท หักลดหย่อนภาษีเงินได้บุคคลธรรมดาสำหรับปีภาษี 2565 ซึ่งจะยื่นแบบและชำระภาษีในช่วงต้นปี 2566หลังจากนั้น ผู้ที่ใช้สิทธิช้อปดีมีคืนยังสามารถใช้สิทธิมาตรการคนละครึ่งเฟส 4 ที่จะเริ่มในวันที่ 1 มี.ค.-30 เม.ย. 2565 ซึ่งจะให้ผู้ที่ได้สิทธิเดิมประมาณ 28 ล้านคน ยืนยันการใช้สิทธิเท่านั้น ก็สามารถใช้วงเงินที่รัฐให้ได้เลย ซึ่งยังไม่ได้สรุปว่าจะให้วงเงิน เพราะอยู่ระหว่างงบประมาณที่จะมาใช้ในโครงการนี้อยู่"มาตรการกระตุ้นเศรษฐกิจปี 2563 ทุกมาตรการจบไปแล้ว สำหรับมาตรการปี 2564 คือ ช้อปดีมีคืน และมาตรการคนละครึ่งเฟส 4 มีช่วงเวลาที่ไม่ได้ทับซ้อนกัน ประชาชนที่ต้องการใช้สิทธิสามารถใช้ได้ทั้ง 2 สิทธิ เพียงแต่ว่ามาตรการช้อปดีมีคืนต้องเป็นคนที่มีภาระภาษีต้องจ่ายถึงได้ประโยชน์จากมาตรการ ซึ่งมีคนอยู่จำนวนไม่กี่ล้านคน ต่างจากมาตรการคนละครึ่งที่มีคนได้สิทธิในเฟส 3 ประมาณ 28 ล้านคน และจะได้รับข้อความให้ยืนยันคนละครึ่งเฟส 4 ต่อไป" นายพรชัย กล่าว